พระเจ้าฮย็องจงแห่งโครยอ

**พระเจ้าฮย็องจงแห่งโครยอ** (ค.ศ. 992 - ค.ศ. 1031) พระมหากษัตริย์ องค์ที่ 8 แห่งราชวงศ์โครยอ (ค.ศ. 1009 - ค.ศ. 1031) พระนามเดิมว่า เจ้าชายวัง ซุน (왕순, 王詢) เป็นพระราชโอรสของพระนางฮอนจอง ตระกูลฮวางโบ แห่งเมืองฮวางจู (헌정왕후 황보씨, 獻貞王后) อดีตองค์ราชินีของพระเจ้าคยองจง กับพระราชสวามีใหม่ของพระนางคือเจ้าชายวัง อุก แห่งเมืองคยองจู (왕욱, 王郁) ภายหลังเจ้าชายวังซุนได้รับอิสริยยศเป็น **องค์ชายแทยาง** (대량원군, 大良院君) เล่าว่าครั้งทรงพระครรภ์พระนางฮอนจองมีนิมิตว่าพระองค์ได้ขึ้นไปบนยอดเขาสูง แล้วเห็นคลื่นสาดซัดไล่ลงมาจากเขา และคลื่นน้ำนั้นได้กลายเป็นทะเลสีเงินแทน  จากบันทึกในยุคสามอาณาจักรเล่าว่า พระราชินีมุนมยอง พระมเหสีของพระเจ้ามูยอลแห่งซิลลาก็ทรงนิมิตเช่นเดียวกัน พระนางได้ให้กำเนิดพระเจ้ามุนมูผู้รวบรวมสามอาณาจักร และพระเจ้าฮย็องจงก็ทรงเป็นกษัตริย์ที่สามารถรวบรวมดินแดนทางเหนือของโครยอกลับคืนมาได้สำเร็จ

พระเจ้าฮย็องจงเมื่อครองราชย์แล้วก็แต่งตั้งพระราชบิดาเจ้าชายวัง อุก เป็น พระเจ้าอานจง (안종, 安宗) พระเจ้าฮย็องจงนั้นทรงตกอยู่ภายใต้อิทธิพลของขุนนางกลุ่มซิลลาในค.ศ. 1010 พระราชาเหลียวเซิ่งจง (遼聖宗) เห็นทางโครยอกำลังวุ่นวายกับการแก่งแย่งอำนาจ จึงฉวยโอกาสส่งทัพมารุกราน โดยพระราชาเซิ่งจงนำทัพมาด้วยพระองค์เอง คังโจนำทัพโครยอออกไปต้านแต่พ่ายแพ้และถูกจับ พระราชาเซิ่งจงบังคับให้คังโจยอมโค้งคำนับพระองค์ ซึ่งคังโจไม่ยอม จึงถูกสังหาร ณ ที่นั่น 

ทัพคิตันเข้าล้อมเมืองเปียงยาง ข่าวการเสียชีวิตของคังโจทำให้ราชสำนักตื่นตระหนกและเรียกร้องให้ยอมจำนนโดยไม่มีเงื่อนไข แต่พระเจ้าฮย็องจงทรงพระทัยเย็นและมีพระราชโองการให้จัดตั้งกองทัพไปต้านทัพเหลียว และพระเจ้าฮย็องจงทรงลี้ภัยไปทางตอนใต้ พระราชาเซิ่งจงทรงนำทัพบุกถึงแคซอง เผาทำลายเมืองจนย่อยยับ   พระราชาเซิ่งจงนำทัพคิตันตามจับตัวพระเจ้าฮย็องจงที่ทรงลี้ภัยไปทางใต้ แต่พระนางชอนชูได้นำทหารมาช่วยเหลือพระเจ้าฮย็องจงลี้ภัยไปชุงจู แต่พระนางชุงจูได้ขับไล่พระเจ้าฮย็องจงไปจากชุงจูเนื่องจากเกรงว่าทัพคิตันจะมาทำลายวังชุงจู พอทัพคิตันมาถึงชุงจูพระนางชุงจูได้นำทัพคิตันไปจับพระเจ้าฮย็องจง แต่พระนางชอนชูมาช่วยไว้พร้อมทั้งสังหารพระนางชุงจูและทัพคิตัน พระนางชอนชูได้พาพระเจ้าฮย็องจงไปลี้ภัยที่เมืองคยองจู คิมอึนบูได้ออกมาต้อนรับและถวายบุตรสาวของตนให้เป็นชายาของพระเจ้าฮย็องจง พระเจ้าฮย็องจงจึงทรงพยายามจะเจรจาสงบศึก แต่พระราชาเซิ่งจงทรงเรียกร้องมากเกินไป โดยโครยอจะต้องยกป้อมปราการหกแห่งทางเหนือให้คิตัน และพระเจ้าฮย็องจงต้องไปคารวะพระราชาเซิ่งจงที่เมืองเหลียวหยาง 

เมื่อการเจรจาไม่เป็นผล ใช่ว่าฝ่ายอาณาจักรเหลียวจะได้รับชัยชนะ เพราะสายส่งเสบียงของอาณาจักรเหลียวมีสายเดียวและหากถูกตัดทัพเหลียวทั้งหมดจะต้องอดตายในโครยอ พระราชาเซิ่งจงจึงทรงตัดสินพระทัยถอนทัพกลับใน ค.ศ. 1014 ระหว่างเดินทางกลับฝ่ายโครยอได้โอกาสบุกเข้าโจมทีกองทัพเหลียวหลายครั้ง มีชาวเหลียวเสียชีวิตตอนถอยไปมากกว่าตอนบุกมาเสียอีก พระเจ้าฮย็องจงทรงย้ายราชสำนักกลับมาที่แคซอง ซึ่งบรรดาขุนนางก็ถกเถียงกันอย่างหนักว่าควรจะสวามิภักดิ์ราชวงศ์เหลียวหรือไม่ จึงทำให้พระนางชอนชูมาจัดการกับขุนนางที่คิดยอมแพ้ 

ใน ค.ศ. 1018 ทัพคิตันบุกเข้ามาอีกครั้งนำโดยเสี้ยวไป่หยา (蕭排押) แต่ทัพโครยอสามารถต้านทานไว้ได้และแม้เสี้ยวไป่หยาจะพยายามบุกมาให้ถึงแคซองแต่ก็การต่อต้านก็หนักขึ้น จนเสี้ยวไป่หยาตัดสินใจจะถอนทัพกลับแต่กลับไม่ได้เพราะทัพโครยอขวางอยู่ ระหว่างการถอยกลับนายพลคังกัมชาน (강감찬, 姜邯贊) นำทัพโครยอเข้ากำจัดทัพเหลียวที่อ่อนแอ มีชาวคิตันรอดชีวิตกลับไปน้อยมาก จึงเป็นการบุกเกาหลีครั้งสุดท้ายของราชวงศ์เหลียว ภายหลังอาณาจักรเหลียวของชาวคิตันก็ล่มสลายลง

หลังจากสงครามสงบลงพระเจ้าฮย็องจงได้แต่งตั้งบุตรสาวของคิมอึนบูมาเป็นองค์ราชินีทั้งสามพระองค์ และแต่งตั้งพระนางชอนชูเป็นพระพันปีและให้พระนางซอนจองพระมเหสีพระเจ้ามกจงมาอยู่ในวัง ในปี ค.ศ. 1029 พระนางชอนชูได้สวรรคต

พระเจ้าฮย็องจงเสด็จสวรรคตเมื่อปี ค.ศ. 1031 รวมพระชนมายุได้ 39 พรรษา

## พระราชวงศ์
* **พระราชบิดา** พระเจ้าอานจง แห่ง คยองจู (안종) พระราชโอรสของพระเจ้าแทโจ กับพระนางซินซอง 
* **พระราชมารดา** พระนางฮอนจอง ตระกูล ฮวางโบ แห่ง ฮวางจู (헌정왕후 황보씨, 獻貞王后) พระราชธิดาของพระเจ้าแทจง กับ พระนางซอนอึย
* **พระราชมาตุฉา** พระนางฮอนแอ ตระกูล ฮวางโบ แห่ง ฮวางจู (헌애왕후 황보씨, 獻哀王后) พระราชธิดาของพระเจ้าแทจง กับ พระนางซอนอึย

**พระมเหสี**
* พระนางวอนจอง ตระกูลคิม (원정왕후, 元貞王后)  พระราชธิดาของพระเจ้าซองจงกับพระนางมุนฮวา 
* พระนางวอนฮวา ตระกูลเช (원화왕후, 元和王后)  พระราชธิดาของพระเจ้าซองจง กับพระสนมยอนชาง ตระกูล เช
* พระนางว็อนซ็อง  ตระกูล คิม(원성왕후, 元成王后)  ธิดาของ คิมอึนบู
* พระนางวอนฮเย ตระกูลคิม  (원혜왕후, 元惠王后) ธิดาของ คิมอึนบู
* พระนางวอนพยอง ตระกูลคิม (원평왕후 元平王后) ธิดาของ คิมอึนบู
* พระนางวอนยอง ตระกูลยู 원용왕후 유씨 (元容王后) พระธิดา เจ้าชายคยองจาง
* พระนางวอนม๊ก ตระกูลซอ 원목왕후 서씨 (元穆王后) 

**พระชายา**
* พระชายาวอนจิลควีบี ตระกูลวัง 원질귀비 왕씨 (元質貴妃)
* พระชายาควีบี ตระกูลยู 귀비 유씨 (貴妃)
* พระชายาวอนซุนซุกบี ตระกูลคิม 원순숙비 김씨 (元順淑妃)

**พระสนม**
* พระสนมคุงอิน ตระกูลฮัน 궁인 한씨 (宮人)
* พระสนมคุงอิน ตระกูล ลี 궁인 이씨 (宮人)
* พระสนมคุงอิน ตระกูล ปาร์ค 궁인 박씨 (宮人)

**พระราชโอรส**
* เจ้าชายฮโยจอง 효정공주 (孝靜公主) พระราชโอรสของพระนางวอนฮวา ตระกูล แช 
* เจ้าชายชอนซูจอน 천수전주 (天壽殿主) พระราชโอรสของพระนางวอนฮวา ตระกูล แช 
* เจ้าชายยอนคยอง (연경군, 延慶君) พระราชโอรสของพระนางวอนซอง  ตระกูล คิม
* เจ้าชายพยองยาง (평양군, 平壤君) พระราชโอรสของพระนางวอนซอง  ตระกูล คิม 
* เจ้าชายนักรัง (낙랑군, 樂浪君) พระราชโอรสของพระนางวอนฮเย ตระกูล คิม
* เจ้าชายพยองยาง  평양공 (平壤公) พระราชโอรสของพระนางวอนฮเย ตระกูลคิม
* เจ้าชายกอมคโยแทซา 검교태사 (檢校太師) พระราชโอรสของพระสนมคองอิน ตระกูล ฮัน
 
**พระราชธิดา**
* พระนางอินพยอง  인평왕후 (仁平王后) พระราชธิดาของพระนางวอนซอง 
* เจ้าหญิงคยองซุก 경숙공주 (景肅公主) พระราชธิดาของพระนางวอนซอง 
* พระนางฮโยซา 효사왕후 (孝思王后)  พระราชธิดาของพระนางวอนฮเย 
* เจ้าหญิงฮโยคยอง 효경공주 (孝敬公主) พระราชธิดาของพระนางวอนพยอง 
* พระนางคยองจอง  경성왕후 (敬成王后) พระราชธิดาของพระสนมวอนซอนซุกบี  

หมวดหมู่:ราชวงศ์โครยอ
ฮย็องจง